
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС
Относно: Предоставяне безвъзмездно за управление на Регионален синдикат „Образование“ към КТ „Подкрепа“ – Бургас, на общинско помещение, находящо се на IІ-ри етаж (трето ниво) в административна сграда на ул. “Шейново“ №24, гр.Бургас. 
УВАЖАЕМИ ГОСПОДА ОБЩИНСКИ СЪВЕТНИЦИ, 

 В Община Бургас е постъпило искане с вх.№48-00-10/13.02.2020г. от О. Маринов, Председател на Регионален синдикат „Образование“ към КТ „Подкрепа“ – Бургас, относно предоставяне безвъзмездно за управление на общинско помещение – стая №8, с площ 11,42 кв.м, находящо се на IІ-ри етаж (трето ниво) в административна сграда (бивш Пофсъюзен дом) на ул. „Шейново“ № 24, гр. Бургас, актувано с Акт №9248/27.08.2019г. за частна общинска собственост.

Съгласно посочения акт Община Бургас е собственик на самостоятелен обект в сграда (СОС) с идентификатор 07079.613.189.1.20 по Кадастрална карта (КК) на гр. Бургас, със застроена площ 314,23 кв.м, с предназначение „за офис“, състоящ се от три броя офиси. Стая № 8, с площ 11,42 кв.м, при граници на обекта: стая № 7, коридор, стая № 9 и външен зид, представлява част от офис № 3, целият с площ 172,55 кв.м.

Съгласно Договор от 02.06.2015г., сключен между Община Бургас и Регионален синдикат „Образование“ към КТ „Подкрепа“ – Бургас, с ЕИК по БУЛСТАТ 121617276, със седалище и адрес на управление: гр.Бургас, ул.„Шейново“ №24, е предоставено на Регионален синдикат „Образование“ безвъзмездно за управление горепосоченото помещение за срок от 5(пет) години.



Предвид изтичане срока на договора на 02.06.2020г., считам за необходимо да бъде сключен нов договор за срок от 5(пет) години за безвъзмездно управление на исканото помещение, за осъществяване  синдикална дейност на Регионален синдикат „Образование“ към КТ „Подкрепа“ – Бургас
.

Регионален синдикат „Образование“ към КТ „Подкрепа“ – Бургас е синдикална, неправителствена организация, юридическо лице с източник на финансиране – 100% членски внос. Той ежедневно обслужва дейността на 70 синдикални организации с над 2000 членове на територията на Област Бургас, осъществява работни срещи със Синдиката на българските учители към КНСБ и активно участва в обществения живот на гр.Бургас.

Съгласно чл. 46, ал.1 от Кодекса на труда, държавните органи, органите на местното самоуправление и работодателите създават условия и съдействат на синдикалните организации за осъществяване на тяхната дейност. Те им предоставят безвъзмездно за ползване движими и недвижими имоти, сгради, помещения и други материални условия, необходими за изпълнение на техните функции.

Предвид изложеното и на основание чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл.39, ал. 5 от Закона за общинската собственост, във връзка с чл. 46, ал. 1 от Кодекса на труда, да вземе следното
Р   Е   Ш   Е   Н   И   Е:

Да се предостави на Регионален синдикат „Образование“ към КТ „Подкрепа“ – Бургас, с ЕИК по БУЛСТАТ 121617276, със седалище и адрес на управление: гр. Бургас, ул. „Шейново“ № 24, представляван от О. И. Маринов – Председател, безвъзмездно право на ползване за срок от 5 (пет) години, общинско помещение – стая № 8, с площ 11,42 кв.м, находящо се на втори етаж (трето ниво) в административна сграда с идентификатор 07079.613.189.1 по одобрена КК на гр. Бургас, с административен адрес: гр. Бургас, ул. „Шейново“ №24, актувано с Акт №9248/27.08.2019г. за частна общинска собственост, представляващо част от самостоятелен обект в сграда (СОС) с идентификатор 07079.613.189.1.20, със застроена площ 314,23 кв.м, с предназначение „за офис“, състоящ се от три броя офиси. Стая № 8, с площ 11,42 кв.м е  част от офис № 3, целият с площ 172,55 кв.м,  при граници на обекта: стая № 7, коридор, стая № 9 и външен зид.

Приложение: Заявление с вх.№48-00-10/13.02.2020г. в Община Бургас; Акт №9248/27.08.2019г. за частна общинска собственост; Схема на СОС, издадена от СГКК-гр. Бургас; Архитектурно разпределение, договор от 02.06.2020г.
ДИМИТЪР НИКОЛОВ                             
Кмет на Община Бургас

Съгласували:

ЗЛАТИНА ГЕОРГИЕВА

Директор на дирекция ПНО

ЖИВКО ДИМИТРОВ
Директор на дирекция УОС

ПЕНКА БУЙНОВА
Началник на отдел ПО

КАТЕРИНА СИДЕРОВА-ГРУДОВА

Гл. юрисконсулт в дирекция УОС

Изготвил: инж.Райна Димова - Ст. експерт в дирекция УОС

